CELEX: 32016D1373
Language: hu
Date: 2016-08-11 00:00:00
Title: A Bizottság (EU) 2016/1373 végrehajtási határozata (2016. augusztus 11.) az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítményterv jóváhagyásáról (EGT-vonatkozású szöveg)

12.8.2016   
            
            
               HU
            
            
               Az Európai Unió Hivatalos Lapja
            
            
               L 217/51
            
         A BIZOTTSÁG (EU) 2016/1373 VÉGREHAJTÁSI HATÁROZATA
   (2016. augusztus 11.)
   az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítményterv jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (keretrendelet) (1) és különösen annak 11. cikke (1) bekezdésére,
   tekintettel a léginavigációs szolgálatok és a hálózati funkciók teljesítményrendszerének létrehozásáról szóló, 2013. május 3-i 390/2013/EU bizottsági végrehajtási rendeletre (2) és különösen annak 6. cikke d) pontjára,
   mivel:
   
               (1)
            
            
               A 677/2011/EU bizottsági rendeletnek (3) megfelelően a hálózatkezelő elősegíti a teljesítményrendszer végrehajtását.
            
         
               (2)
            
            
               A 390/2013/EU végrehajtási rendeletnek megfelelően a hálózatkezelő elkészítette és a Bizottsághoz benyújtotta az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítménytervet.
            
         
               (3)
            
            
               A Bizottság – a teljesítményfelügyeleti szerv közreműködésével – az uniós teljesítménycélok és értelemszerűen a 390/2013/EU bizottsági végrehajtási rendelet IV. mellékletében meghatározott kritériumok, továbbá ugyanezen rendelet egyéb követelményei alapján értékelte a hálózati teljesítménytervet.
            
         
               (4)
            
            
               Az értékelés során a Bizottság arra jutott, hogy a hálózati teljesítményterv összhangban van az említett célokkal, kritériumokkal és követelményekkel. Ezen belül a „biztonság”, a „környezet” és a „kapacitás” fő teljesítményterületek tekintetében a tervben meghatározott célok megegyeznek a vonatkozó uniós teljesítménycélokkal, így tehát összhangban állnak azokkal. A „költséghatékonyság” fő teljesítményterület tekintetében a tervben meghatározott célok szintén összhangban vannak az uniós teljesítménycélokkal, mivel a megállapított egységköltségek csökkenésének mértéke meghaladja az uniós teljesítménycélt.
            
         
               (5)
            
            
               Éppen ezért a Bizottságnak indokolt jóváhagynia a hálózati teljesítménytervnek a hálózatkezelő által a Bizottsághoz benyújtott végső, 2015 júniusában kiadott változatát,
            
         ELFOGADTA EZT A HATÁROZATOT:
   1. cikk
   Az egységes európai égbolt teljesítményrendszerének második referencia-időszakára (2015–2019) vonatkozó hálózati teljesítménytervnek a hálózatkezelő által benyújtott 2015. júniusi kiadása jóváhagyásra kerül.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. augusztus 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 96., 2004.3.31., 1. o.
   
   
      (2)  HL L 128., 2013.5.9., 1. o.
   
   
      (3)  A Bizottság 2011. július 7-i 677/2011/EU rendelete a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról (HL L 185., 2011.7.15., 1. o.).